CELEX: 62009TA0088
Language: fi
Date: 2011-11-08 00:00:00
Title: Asia T-88/09: Unionin yleisen tuomioistuimen tuomio 8.11.2011 — Idromacchine ym. v. komissio (Sopimussuhteen ulkopuolinen vastuu — Valtiontuet — Komission päätös aloittaa muodollinen tutkintamenettely — Maininnat, joilla loukataan kolmannen yhtiön etuja — Sellaisen oikeussäännön riittävän ilmeinen rikkominen, jolla annetaan oikeuksia yksityisille — Ammattisalaisuuden noudattamisvelvollisuus — Aineettomat vahingot — Aineelliset vahingot — Syy-yhteys — Viivästyskorot ja hyvityskorot)

17.12.2011   
            
            
               FI
            
            
               Euroopan unionin virallinen lehti
            
            
               C 370/23
            
         Unionin yleisen tuomioistuimen tuomio 8.11.2011 — Idromacchine ym. v. komissio
   (Asia T-88/09) (1)
   
   (Sopimussuhteen ulkopuolinen vastuu - Valtiontuet - Komission päätös aloittaa muodollinen tutkintamenettely - Maininnat, joilla loukataan kolmannen yhtiön etuja - Sellaisen oikeussäännön riittävän ilmeinen rikkominen, jolla annetaan oikeuksia yksityisille - Ammattisalaisuuden noudattamisvelvollisuus - Aineettomat vahingot - Aineelliset vahingot - Syy-yhteys - Viivästyskorot ja hyvityskorot)
   2011/C 370/37
   Oikeudenkäyntikieli: italia
   
      Asianosaiset
   
   
      Kantajat: Idromacchine Srl (Porto Marghera, Italia), Alessandro Capuzzo (Mirano, Italia) ja Roberto Capuzzo (Mogliano Veneto, Italia) (edustajat: asianajajat W. Viscardini ja G. Donà)
   
      Vastaaja: Euroopan komissio (asiamiehet: D. Grespan ja E. Righini, avustajanaan asianajaja F. Ruggeri Laderchi)
   
      Oikeudenkäynnin kohde
   
   Kanne, jolla on vaadittu korvausta vahingoista, joiden on väitetty aiheutuneen Idromacchine -yhtiön yrityskuvalle ja maineelle julkaisemalla Euroopan unionin virallisessa lehdessä 30.12.2004 tehty komission päätös K(2002) 5426 lopullinen ”Valtiontuki — Italia — Valtiontuki N 586/2003, N 587/2003, N 589/2003 ja C 48/2004 (ex N 595/2003) — Kemikaalisäiliöaluksen kolmen vuoden toimitusajan pidentäminen — Kehotus huomautusten esittämiseen [EY] 88 artiklan 2 kohdan mukaisesti” tässä päätöksessä olleiden valheellisten tietojen vuoksi.
   
      Tuomiolauselma
   
   
               1)
            
            
               Euroopan komissio velvoitetaan suorittamaan Idromacchine Srl:lle 20 000 euroa sen kärsimästä aineettomasta vahingosta.
            
         
               2)
            
            
               Idromacchinelle suoritettavaan korvaukseen lisätään 18.2.2005 alkaen tämän tuomion julistamispäivään kertynyt, Euroopan keskuspankin perusrahoitusoperaatioille vahvistaman korkokannan mukainen hyvityskorko lisättynä kahdella prosenttiyksiköllä.
            
         
               3)
            
            
               Idromacchinelle suoritettavaan korvaukseen lisätään tämän tuomion julistamispäivästä aina siihen saakka, kun mainittu korvaus on kokonaisuudessaan suoritettu, Euroopan keskuspankin perusrahoitusoperaatioille vahvistaman korkokannan mukainen viivästyskorko lisättynä kahdella prosenttiyksiköllä.
            
         
               4)
            
            
               Kanne hylätään muilta osin.
            
         
               5)
            
            
               Komissio vastaa omista oikeudenkäyntikuluistaan ja kahdesta kolmasosasta Idromacchinen, Alessandro Capuzzon ja Roberto Capuzzon oikeudenkäyntikuluja, ja viimeksi mainitut vastaavat yhdestä kolmasosasta omia oikeudenkäyntikulujaan.
            
         
      (1)  EUVL C 102, 1.5.2009.